અરુણ ગવળીનો કેસ જેમની પાસે છે એ પોલીસ ઑફિસ વિજયકર(જે આધારિત છે જાણીતા પોલીસ ઑફિસર વિજય સાલસકર પર) આ બધાંની પૂછપરછ કરતા જાય છે ને એ રીતે એમના ફ્લેશબેક જોવા મળે છે. ડિરેક્ટરે અહીં એક ખતરનાક ડૉનની અંદર છુપાયેલા કાળા માથાના માનવીને અથવા એના હ્યુમન કેરેક્ટરને બહાર લાવવાનો પ્રયાસ કર્યો છેઃ વફાદાર પ્રેમી, પ્રેમાળ પતિ, વત્સલ પિતા, દુખિયાનો બેલી (રોબિનહૂડ), વગેરે. હિંદુ ગેંગસ્ટર ખરો, પણ મુસ્લિમ છોકરી ઝુબૈદા સાથે શાદી રચાવી એટલે ગવળી સેક્યુલર પણ હતો એ બતાવવામાં આવ્યું છે. જો કે શાદી રચાવી એ ઝુબૈદાને આશા બનાવી દે છે એ જુદી વાત છે. મુંબઈ રમખાણ વખતે ગવળીને બન્ને કોમના લોકોની મદદ કરનારો મસીહા બતાવવામાં આવ્યો છે.